CELEX: 32004D0009(01)
Language: hu
Date: 2004-04-22 00:00:00
Title: Az Európai Központi Bank határozata (2004. április 22.) az euróbankjegyek kibocsátásáról szóló, 2001. december 6-i EKB/2001/15 határozat módosításáról (EKB/2004/9)

9.6.2004   
            
            
               HU
            
            
               Az Európai Unió Hivatalos Lapja
            
            
               L 205/17
            
         
      AZ EURÓPAI KÖZPONTI BANK HATÁROZATA
   
   (2004. április 22.)
   az euróbankjegyek kibocsátásáról szóló, 2001. december 6-i EKB/2001/15 határozat módosításáról
   (EKB/2004/9)
   (2004/506/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Közösséget létrehozó szerződésre és különösen annak 106. cikke (1) bekezdésére, valamint a Központi Bankok Európai Rendszere és az Európai Központi Bank alapokmányára és különösen annak 16. cikkére,
   tekintettel az euróbankjegyek kibocsátásáról szóló, 2001. december 6-i EKB/2001/15 határozatra (1),
   mivel:
   
               (1)
            
            
               Tekintettel arra, hogy a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság 2004. május 1-jén csatlakozik az Európai Unióhoz, illetve arra, hogy ezen országok NKB-jai 2004. május 1-jén a Központi Bankok Európai Rendszerének (KBER) részeivé válnak, a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2004. április 22-i EKB/2004/5 határozat (2) meghatározza 2004. május 1-jétől az Európai Központi Bank (EKB) tőkejegyzési kulcsában a nemzeti központi bankokhoz (NKB-k) rendelt új súlyokat.
            
         
               (2)
            
            
               Az EKB/2001/15 határozat 1. cikkének d) pontja a „bankjegyelosztási kulcs” fogalmát az EKB/2001/15 határozatnak a 2004. január 1-jétől alkalmazandó kulcsokat meghatározó mellékletére való hivatkozással határozta meg. A 2004. május 1-jétől alkalmazandó bankjegyelosztási kulcs meghatározásának érdekében az EKB/2001/15 határozatot megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   Az EKB/2001/15 határozat módosítása
   Az EKB/2001/15 határozat a következőképpen módosul:
   
               1.
            
            
               Az 1. cikk d) pontjának utolsó mondata helyébe az alábbi szöveg lép:
               „E határozat melléklete határozza meg a 2004. május 1-jétől hatályos bankjegyelosztási kulcsot.”
            
         
               2.
            
            
               Az EKB/2001/15 határozat melléklete helyébe e határozat mellékletében meghatározott szöveg lép.
            
         2. cikk
   Záró rendelkezések
   Ez a határozat 2004. május 1-jén lép hatályba.
   
      Kelt Frankfurt am Mainban, 2004. április 22-én.
      
         
            az EKB elnöke
         
         Jean-Claude TRICHET
         
      
   
   
      (1)  HL L 337., 2001.12.20., 52. o. A legutóbb az EKB/2003/23 határozattal (HL L 9., 2004.1.15., 40. o.) módosított határozat.
   
      (2)  Lásd ennek a Hivatalos Lapnak az 5. oldalát.